دافغانی سرې میاشتې ټولنه د مرکزی سویل لویدیځ زون ریاست د نشراتو لوی مدیریت د ۱۴۴۴ هق کال د رمضان المبارک د خبرونو د نشر راپور د افغانی سرې میاشتې له خوا پکتیکا گیان ولسوالۍ کی د کورونو جوړولو په موخه سروې پیل شوه : نن پنجشنبه د روان 1444 هجری لمریز کال د رمضان المبارک په لومړی نیټه د افغانی سرې میاشتې ټولنې د مرکزی سویل لویدیځ زون رئیس ښاغلی مولوی الیاس خیل(ناصری) په شتون او مستقیم نظارت لاندې د پکتیکا سرې میاشتې څانګې رئیس ښاغلی مولوی عارف الله(حامد) سره په همغږۍ د سیمه اییز زون او یادې څانګې د ګډ ټیم له خوا د پکتیکا ولایت گیان ولسوالۍ د تشنکی او شیرو راغه کلیو د زلزلې له امله زیانمنو کورنیو سروې د کورونو جوړولو په موخه پیل شوه. د افغانی سرې میاشتې ټولنې او د ترکیې سرې میاشتې په تفاهم یادې ولسوالې په دوو کلیو کی کورونو له سره جوړول په پام کی نیول شوی دی چی د سرې میاشتې د ټیم په واسطه ئې سروې تر سره او کورونو آبادولو نقطې هم په ډاګه کیږی چی ددې پروسې تر بشپړیدو وروسته به د کورونو آبادې چارې ژر پیل شی د یادونې وړ ده چی اوس لپاره د پنځوس(50) کورونو جوړول په پلان کی دی چی سروې ئې د Kobo Collect سیستم د Earthquake Afghanistan فورم او Mobile GPS څخه په کار اخیستلو تر سره کیږی. د پکتیا سرې میاشتې ریاست دعوت او ارشاد مدیریت لخوا شنبه د روان ۱۴۴۴ سپوږمیز کال د رمضان المبارک د میاشتې پر ۳ مه نېټه د پکتیا سرې میاشتې نمایندګی کې ټولو کارکوونکو ته له درسی پلان سره سم د د روژې مبارکې میاشتې د احکامو ، مسنونه دعاګانو او د روژې ماتوونکو عواملو په اړه هراړخیز معلومات وړاندې کړل . د یادونې وړ ده چې دپکتیا سرې میاشتې ریاست د ارشاد او دعوت مدیر مفتی صیب حبیب الله "مختار " د پلان سره سم هره ورځ د ماسپښین له لمانځه وروسته دینی درس وړاندې کوی چې د ټولو کارکوونکو له لورې په غور سره اوریدل کیږی. د میدان وردګو ولایت د سرې میاشتې د ریاست لخوا د نرخ ولسوالۍ د تیتمور سیمې د ماشوخیلو په کلی کې د کشمیر خان کور چې د اورلګېدنې له امله په بشپړ ډول سوځیدلی و، د سویل لویدیځ زون رییس مولوی صاحب الیاس خیل ناصری په لارښوونه او د نمایندګۍ د رییس مولوی صاحب عبدالقدوس عمر تر څارنې لاندې، له سروې وروسته5قلمه غیر غذایی توکی ( یو باب خیمه، اوه تختې کمپلې، دوه دانې ترپالونه، دوې دانې د اوبو بوشکې او د اشپزۍ یو سیټ لوښی) ورته ور کړل شول. متضرر شخص او د سیمې اوسیدونکو د سرې میاشتې دا اقدام وستایلو او له دوی څخه یې مننه وکړه د مرکزی سویل لویدیځ زون ریاست په انګړ کې د دعوت او ارشاد مدیر د روژې په اړه بیان وکړ شنبه د روان ١٤٤٤ سپوږمیزکال د رمضان المبارک د میاشتې په ۲مه نېټه د مرکزی سویل لویدیځ زون ریاست په انګړ کې د ماشپښن له جماعت وروسته د دعوت او ارشاد د مدیر محترم مولوی صاحب سمیع الله راشد له لوری د روژې د تعریف ، او د روزې اقسام او شرایطو به هکله بیان وشو .محترم راشد صاحب به تفصیل سره روژه په لغوی او اصطلاحی معنا رڼا واچوله او ورپسې ېې د روژې ۴ ګونی اقسام ( فرضی ، نفلی، حرامه او مکروه روژه ) په هکله مالومات وړاندې کړل او په وروستۍ برخه کې ېې د روژې د فرضیت شرایط هم بیان کړل د یادونې وړ ده، چې د مرکزی سوېل لویدیځ زون کارکوونکو ته هره ورځ د ماسپښین له جماعت وروسته د مهال ویش سره سم دینی او اسلامی لارښوونې ترسره کیږی چې د ټولو کارکوونکو له لوری په غور سره اوریدل کیږی. د لوګر سرې میاشتې رئیس ښاغلی مولوی نصرت د لوګر مرکز اړوند کلنګار سمیه کې د فرعی کلینیک له روغتیایی خدمتونو لیدنه وکړه ! نن یکشنبه د روان 1444 هـ ق کال د رمضان میاشتې په 4 مه نیټه غرمه مهال د افغانی سرې میاشتې ټولنې د مرکزی سوېل لویدیځ زون اړوند لوګر ولایتی څانګې رئیس ښاغلی مولوی نصرت لوګر ولایت کې د فرعی کلینیک له روغتیایی فعالیتونو څخه لیدنه وکړه. په دغه لیدنه کې ښاغلی نصرت د یاد کلینیک له ډاکترانو سره ولیدل او پرسونل ته یې سپارښتنه وکړه چې له ناروغانو سره ښه چلند وکړﺉ او د حاضرۍ پابند اوسی او د روغتیایې کلینیک له کړنو څخه خوښۍ وښودله یاد فرعی کلینیک له تیر یو نیم کال راهیسې لوګر ولایت مرکز اړوند د کلنګار په سیمه کې وړیا روغتیایې خدمتونه وړاندې کوید یادونې وړ ده، یاد فرعی کلینیک په تیره میاشت کې 618 ناروغان معاینه کړی،74 نفره واکسین شوی،40 نفره پانسمان شوی او 380 نفرو ته روغتیایی تبلیغات شوی. د غزنی د سرې میاشتې ریاست کې اداری غونډه تر سره شوه! نن یکشنبه د روان 1444 سپوږمیزکال د رمضان المبارک پر 4 مه نېټه د غزنی د سرې میاشتې رئیس ښاغلی مولوی نورالهداء "شاکر" تر مشرۍ لاندې اداری غونډه دایره شوه ، د غونډې پیل د تل په څیر د قرآن کریم د څو مبارکو آیتونو په تلاوت سره وشو ، ورپسې د غزنی د سرې میاشتې رئیس ښاغلی مولوی نورالهداء "شاکر" کارکوونکو ته په حاضرۍ پابندی، په وخت تللو راتللو، له یو او بل سره په همکاری کولو، او په شریعت باندې د صورت او سیرت جوړولو ټینګار وکړ.ښاغلی "شاکر" همدا راز خپل منځ کې د اداری چارو په ښه ډول همغږی کولو، له مراجعینو سره په ښه چلند کولو ، د ادارې اصولو او قوانینو ته په ژمن پاتې کیدو هم خبرې وکړې.د غونډې په پای کې مدیرانو د ستونزو په تړاو خبرې وکړﺉ او د حل غوښتنه یې وکړه. • یاده جلسه د دعایه کلام په لوستلو سره پای ته ورسېد . د پکتیکا ولایت جانی خیل ولسوالۍ کې د افغانی سرې میاشتې نوی کلینیک پرانیستل شو نن یکشنبه د روان ۱۴۴۴ کال د رمضان المبارک میاشتې پر ۴ مه نیټه د پکتیکا ولایت جانی خیلو ولسوالۍ زیارت سیمه کې د افغانی سرې میاشتې نوی جوړ شوی سب سنټر کلینیک د افغانی سرې میاشتې د سوېل لویدیځ مرکزی زون رئیس ښاغلی مولوی الیاس خیل «ناصری» په هدایت او لارښوونه د پکتیکا ولایتی څانګې رئیس ښاغلی مولوی عارف الله «حامد» او څانګې یو شمیر کارمندانو په حضور کې پرانیسته وشوه.یاد کلینیک د افغانی سرې میاشتې ټولنې له لوری د ناروې هېواد سره صلیب په مالی مرسته د جانی خیلو ولسوالۍ لرې پرته سیمه زیارت کې پرانیستل شو، چې اکثریت خلکو یې روغتیایی خدمتونو ته لاس رسی نه درلود. د څانګې رئیس ښاغلی حامد په خپلو خبرو کې ډاکټرانو ته له مراجعینو سره په نیکه رویه توصیه وکړه، او د ناروغ او ناروغ لرونکو د تداوی په برخه کې له شته امکاناتو په پوره ګټه اخیستنې ټینګار وکړ.همداراز د سیمې خلکو هم د افغانی سرې میاشتې له رهبرۍ او پکتیکا ولایت سرې میاشتې ریاست څخه مننه وکړه چې موږ ته یې معیاری او مناسب کلینیک جوړ کړ.د یادونې وړ ده چې یاد کلینیک د ښځینه او نارینوو لپاره د جدا جدا ځایونو په درلودلو، د ښځینه او نارینه ناروغانو لپاره جلا د انتظار خونې، مجهز او عصری تشنابونو ، د معاینې، واکسین او درملو لپاره مجهز ځایونه، چوکیدار خونه او اینسنیتور په درلودلو سره مجهز کلینیک بللی شو. افغانی سرې میاشتې ټولنې د لوګر ولایتی څانګې رئیس ښاغلی مولوی نصرت له ثابت کلینیک څخه لیدنه وکړه! دوشنبه د روان 1444 هـ ق کال د رمضان میاشتې په 5 مه نیټه د افغانی سرې میاشتې ټولنې د مرکزی سوېل لویدیځ زون اړوند لوګر ولایتی څانګې رئیس ښاغلی مولوی نصرت او د ساتنې او خوندیتوب مدیر لوګر ولایت کې د خوښۍ ولسوالۍ اړونده د مهاجرینو ښارګوټی کې د افغانی سرې میاشتې ټولنې له ثابت کلینیک څخه لیدنه وکړه، او د کلینیک پرسونل ستونزې واوریدې او د یادې ستونزې به د حل په موخه د ملی ټولنې مشرانو سره شریک کړﺉ او د کلینیک پرسونل ته یې د لا ښه خدمت سپارښتنه وکړه، او له ناروغانو سره ښه چلند وکړی تر څو عام ولس د افغانی سرې میاشتې فعالیتونو څخه برخمن شی. یادونې وړ ده، یاد روغتیایی کلینیک په تیره میاشت کې 840 ناروغان معاینه کړی،162 نفره واکسین شوی،69 نفره پانسمان شوی او 1160 نفرو ته روغتیایی تبلیغات شوی دی. د افغانی سرې میاشتې له خوا غزنی ولایت مرکز کی د خوراکی او غیر خوراکی توکو مرسته ترسره شوه! نن پنجشنبه د روان 1444 هجری لمریز کال د رمضان المبارک په ۸مه نیټه د افغانی سرې میاشتې ټولنې د مرکزی سویل لویدیځ زون رئیس ښاغلی مولوی الیاس خیل(ناصری), د غزنی سرې میاشتې څانګې رئیس ښاغلی مولوی نورالهدی (شاکر) په شتون کې، د سیمه اییز زون او یادې څانګې د ګډ ټیم له خوا د د غزنی ولایت مرکز اړوند اړمنو ۴۰۰ کورنیو سره چې څو ورځې د مخه یې سروې ترسره شویوه د ترکیې هیواد IHH موسسې له خوا مرسته شوی خوراکی ، غیر خوراکی توکی او البسه وویشل شوه .محترم مولوی الیالس خیل ناصری د مرستو د وېش په پیل کې د ترکیې هیواد IHH موسسې د پخوانیو مرستو ترڅنګ له نننۍ مرستې څخه مننه وکړه او ډاډ یې ورکړ چې ستاسې مرستې تر شفافې سروې وروسته پر اړمنو کورنیو ویشل کیږی او په راتلونکی کې ېې د یادو مرستو پر دوام ټینګار وکړ. د نن ورځې په مرسته شویو توکو کې هرې کورنۍ ته ۵۰ کیلو اوړه، یو کارتن بیلابیل ۱۲ قلمه غذایی مواد،۸۵۰ګرامه د رومی رب، یوه تخته اعلی فرش( قلین چه) ، مختلف النوع ژمنۍ البسه، یوه جوړه بوټان او یوه جوړه چپلقې شاملې دی. د افغانی سرې میاشتې له خوا پکتیا ولایت مرکز گردیز کی د خوراکی او غیر خوراکی توکو مرسته ترسره شوه! نن شنبه د روان 1444 هجری لمریز کال د رمضان المبارک په 10مه نیټه د افغانی سرې میاشتې ټولنې د مرکزی سویل لویدیځ زون رئیس ښاغلی مولوی الیاس خیل(ناصری), د پکتیا سرې میاشتې څانګې رئیس ښاغلی مفتی غلام سرور (ابو احمد) په شتون کې، د سیمه اییز زون او یادې څانګې د ګډ ټیم له خوا د پکتیا ولایت مرکز گردیز اړوند اړمنو 300 کورنیو سره چې څو ورځې د مخه یې سروې ترسره شوې وه د ترکیې هیواد IHH خیریه بنسټ له خوا مرسته شوی خوراکی ، غیر خوراکی توکی او البسه وویشل شوه .محترم مولوی الیالس خیل ناصری د مرستو د وېش په پیل کې د ترکیې هیواد IHH خیریه بنسټ د پخوانیو مرستو ترڅنګ له نننۍ مرستې څخه مننه وکړه او ډاډ یې ورکړ چې ستاسې مرستې تر شفافې سروې وروسته پر اړمنو کورنیو ویشل کیږی او په راتلونکی کې ېې د یادو مرستو پر دوام ټینګار وکړ. نوموړی همدا راز د پکتیا ولایت د سرې میاشتې مسئولینو له بشپړ چمتووالی او ښې همغږۍ مننه وکړه چې تل یې په سختو شرایطو کې د بیوزله هیواد والو په لاسنیوی، سروې او مرسته کې له مرکزی سویل لویدیځ زون سره ګډ کار کړی دی. د نن ورځې په مرسته شویو توکو کې هرې کورنۍ ته ۵۰ کیلو اوړه، دوه بوجیو کی بیلابیل ۱۲ قلمه غذایی مواد،۸۵۰ګرامه د رومی روب، یوه تخته فرش( قالین چه) ، یوه بسته مختلف النوع البسه، یوه جوړه بوټان او یوه جوړه چپلکې شاملې دی. پکتیکا ولایت سرې میاشتې ریاست کې د شلټر پروګرام ۳۲ تنه رضاکارانو ته درې میاشتنی امتیازات ورکړل شول! نن شنبه د روان ۱۴۴۴ کال د رمضان المبارک میاشتې ۱۰ مه نیټه د پکتیکا ولایت سرې میاشتې ریاست کې د برمل او ګیان ولسوالیو د شلټر پروګرام ۳۲ تنه رضاکارانو ته درې میاشتنی امتیازات د افغانی سرې میاشتې د سوېل لویدیځ مرکزی زون رئیس ښاغلی مولوی الیاس خیل «ناصری» په هدایت د پکتیکا ولایت سرې میاشتې رئیس ښاغلی مولوی عارف الله «حامد» په همغږۍ ورکړلورکړل شول ۔ د یادونې وړ ده چې یادو رضاکارانو موده مخکې په برمل او ګیان ولسوالیو کې د کورونو د ترمیم په پروسه یا شلټر کې درې میاشتې په سیمه کې فعالیت درلوده چې په مجموعی رضاکارانو ته ۱۸۷۸۴۰۰ یو میلیون اته سوه اته اویا زره څلور سوه افغانی ووېشل شوې. د غزنی ولایت ګیرو ولسوالی د عمبرخیل صحی فرعی کلینک لپاره یو سیت (شپږ بابه) کانتینری خونی را ورسېدې. د روان ۱۴۴۴ هـ ق کال د رمضان المبارک میاشتې په ۱۰ مه نیټه پرون د شنبې په ورځ د افغانی سرې میاشتې مرکزی سوېل لویدیځ زون اړوند غزنی ولایتی څانګې د ګیرو ولسوالی د عمبرخیل صحی فرعی کلینک لپاره یو سیت کانتینری خونی راورسېدې او د اړوندې څانګې د فرعی کلینیکونو سوپروایزر داکتر عبدالباقی "صادق" په حضور کې د یادې ولسوالۍ په عمرخېلو کلی کې ځای پرځای شوې.په یاد کانتینری سېټ کې د زوکړې (ولادت) خونه، تشنابونه، د واکسیناتورانو خونه، د معاینې خونه او د چوکیدارانو خونه شامل وو.د عمبر خېل فرعی کلینیک د افغانی سرې میاشتې ټولنې یو له هــغو کلینیکونو څخه شمیرل کیږی چې په وړیا ډول د هېوادوالو روغتیا پالنه کوی.د یادونې وړ ده چې یاد کلینیک د ناروې سره صلیب په مالی سمبال او چارې ېې پر مخ وړل کیږی. غزنی ولایت کې د لومړنیو روغتیایی مرستو د بکسو وېش! نن سه شنبه د روان ۱۴۴۴ ه ق کال د رمضان المبارک د میاشتی په ۱۳مه نېټه د غزنی ولایت په مرکز کی ۲۰ تنو نویو روزل شویو رضاکارانو ته د لومړنیو روغتیایی مرستو المونیمی بکسونه چې په اړینو روغتیایی وسایلو سمبال وو ووېشل شول. د یادونې وړ ده چې د یادو بکسونو د توزېع تر څنګ د رضاکارانو دغې شل کسیزه ډلې ته د رضاکارانو د لارښود کتابونه هم وویشل شول. نن سه شنبه د روان ۱۴۴۴ سپوږمیز کال د رمضان المبارک د مېاشتې په ۱۳مه نېټه د میدان وردګو ولایت د سرې میاشتې د ریاست لخوا د چک ولسوالۍ د بیګ سمند درې د ټټڼګ په کلی کې د امان الله کور چې د اورلګېدنې له امله په بشپړ ډول سوځیدلی و، د مرکزی سویل لویدیځ زون رئیس مولوی صاحب الیاس خیل «ناصری» په هدایت او د نمایندګۍ د رئیس مولوی صاحب عبدالقدوس «عمر» په ههغږۍ د پېښو او پلټنو د مدیر تر څارنې لاندې،د سیمې د رضاکارانو په واسطه له سروې وروسته پنځه قلمه غیر خوراکی توکی ( یو باب خیمه، اوه تختې کمپلې، یوه تخته ترپال ، دوې دانې د اوبو بوشکې او د اشپزۍ یو سیټ لوښی) ورته ور کړل شول. متضرر شخص د سرې میاشتې دا اقدام وستایلو او له دوی څخه یې مننه وکړه . د مرکزی سویل لویدیځ زون ریاست په انګړ کې د دعوت او ارشاد مدیر لوری د دینی لارښوونو جریان! د تیرې یوې اونۍ په جریان (د روان ١٤٤٤ سپوږمیزکال د رمضان المبارک د میاشتې له ۱۰مې تر ۱۵مې نېټې ) د مرکزی سویل لویدیځ زون ریاست په انګړ کې د ماسپښن له جماعت وروسته د دعوت او ارشاد د مدیر محترم مولوی صاحب سمیع الله راشد له لوری د روژې اړوند مسایلو په هکله هراړخیز مالومات وړاندې شول .محترم راشد صاحب به تفصیل سره په لاندې موضاعاتو رڼا واچوله : ۱- د روژې مفسدات او مفسدات( ماتونکی او نه ماتونکی) ۲- د قضایی روژې حکم او اړوند مسایل ۳- د کفارې سبب، اقسام او حکم ۴- د روژې د فدېې مقدار او سبب او د رمضان المبارک د میاشتې فضایل.د یادونې وړ ده، چې د مرکزی سوېل لویدیځ زون کارکوونکو ته هره ورځ د ماسپښین له جماعت وروسته د مهال ویش سره سم دینی او اسلامی لارښوونې ترسره کیږی چې زون اړوند مسولین او ټول کارکوونکی له رییس څخه نیولې تر اجیر پورې به بشپړ اخلاص او علاقمندۍ سره په یادو ناستو کې برخه اخلی او ښوښی څرګندوی. د افغانی سرې میاشتې ټولنې د لوګر ولایتی څانګې ریس ښاغلی مولوی نصرت له ګرځنده روغتیایی ټیم څخه لیدنه وکړه! شنبه د روان 1444 هـ ق کال د رمضان میاشتې په 17 مه نیټه د افغانی سرې میاشتې ټولنې د مرکزی سوېل لویدیځ زون اړوند لوګر ولایتی څانګې رئیس ښاغلی مولوی نصرت د لوګر ولایت مرکز اړوند نیازیو قلعه کې د افغانی سرې میاشتې ټولنې ګرځنده روغتیایی ټیم څخه لیدنه وکړه، او ګرځنده روغتیایی ټیم پرسونل ته یې د لا ښه خدمت او د خاضرۍ پابندی په اړه سپارښتنه وکړه، او له ناروغانو سره ښه چلند وکړی تر څو عام ولس د افغانی سرې میاشتې فعالیتونو څخه برخمن شی. یادونې وړ ده، یاد ګرځنده روغتیایی ټیم په تیره میاشت کې 936 ناروغان معاینه کړی،75نفره واکسین شوی،20 نفره پانسمان شوی او 1083 نفرو ته روغتیایی تبلیغات شوی دی. د لوګر سرې میاشتې ریاست کې د دعوت ارشاد مسؤل ورځنۍ ناستې نن شنبه د روان 1444 کال د رمضان المبارک میاشتې 17 مه نیټه د تېرو ورځو په دوام د لوګر سرې میاشتې ریاست اړوند د دعوت او ارشاد مسؤل ښاغلی مولوی محمد اسحق حقانی د څانګې کارمندانو ته د روژې احکام بیان کړل.د لوګر د سرې میاشتې دعوت او ارشاد مسؤل د پلان سره سم د روژې احکام، فضلیتونه، د قرآنکریم نزول په تیره اوونۍ کې بیان ترسره کړی ده.د یادونې وړ ده، هره ورځ د ماسپښین لمانځه وروسته 30 دقیقې اسلامی احکام بیانوی. د پکتیا ولایت دافغانی سرې میاشتې نماینده ګی ددعوت اوارشاد مدیریت اصلاحی کړنې! دافغانی سرې میاشتې کارکونکو ته اصلاحی بیان کول ددعوت اوارشاد دنده ده نو په همدې اساس ددعوت اوارشاد مدیرمحترم مفتی صیب حبیب الله "مختار " دپلان مطابق د روژې میاشتې په لمړی دوو اونیو کې دماپښین دلمانځه وروسته ددی ریاست کارکونکوته په لاندې موضوعاتو بیان تر سره کړی! ۱: د روژې مبارکې میاشتې فضایل د قرانی ایاتونو په رڼاکې ۲: د روژې فضایل د احادیثو په رڼا کې ۳: له ټولو کارمندانو څخه د تدریس شوی درس یوه ورځ مختصر تقریری ازموینه اخیستل ۴: د درس په اخیر کې د درس ګډونوالو پوښتنو ته ځواب ویل ۵: د هرې ورځې د درس په اخیر کې د لمانځه تلفظ او ترجمعه ۶: او ضمناً کله کله بعضې تاریخی واقعات چې د روژې مبارکه میاشت کې واقع شوی دی. بیان شوی دی د پکتیکا ولایت سرې میاشتې ریاست کې د دعوت ارشاد مسؤل ورځنۍ ناستې نن شنبه د روان ۱۴۴۴ کال د رمضان المبارک میاشتې ۱۷ مه نیټه د تېرو ورځو په دوام د پکتیکا ولایت سرې میاشتې ریاست اړوند د دعوت او ارشاد مسؤل ښاغلی مولوی صابر محمد روحانی ماسپښین د ۳۰ دقیقو لپاره د څانګې کارمندانو ته دینی، فقهی او اصلاحی بیانونه ترسره کوی.د پکتیکا ولایت دعوت او ارشاد مسؤل د پلان سره سم تېره اونۍ کې د روژې احکام، فضلیتونه، د قرآنکریم او نورو کتابونو په نزول کې فرق، د رمضان او قرآن تعلق، په رمضان کې د روژې د فرض کېدو حکمت، روژه ماتی کې تادی کول او پیشنمی اړوند مسایل په تفصیر سره بیان شوی.د څانګې کارمندان هم د یادو درسونو له جریان د خوښی ترڅنګ په پوره توجه سره درسونه لولی. د یادونې وړ ده چې هره ورځ ټولو کارمندانو ته د ۳۰ دقیقو لپاره اسلامی، فقهی او دینی بیانونه ترسره کیږی شنبه د ۱۴۴۴ ه ق کال د روژې مبارکې میاشتې په ۱۷ مه نېټه د افغانی سرې میاشتې ټولنې د میدان وردګو ولایتی څانکې رییس مولوی صاحب عبدالقدوس( عمر) د شیخ اباد له ثابت روغتیایی کلینک څخه د مالی او اداری مدیر او د نشراتو او عامه اړیکو مدیر په ملتیا لیدنه وکړه، د نمایندګۍ رییس د روغتیایی پرسونل کارونه له نژدې وکتل، د حاضرۍ په اړه یې سپارښتنې وکړې او له مراجعینو سره یې په ښه چلند او نیکو اخلاقو ټینګار وکړ. د یادونې وړ ده چې ثابت روغتیایی کلینک د دې میاشتې په لړ کې لاندې فعالیتونه ترسره کړی دی: ۱- د ۱۵۵۷ کسانو معاینه او تداوی ۲- ۳۸۲ کسانو ته واکسین ورکول ۳- د ۲۵۶ کسانو پانسمان ۴- ۵ نورمال ولادتونه ۶- ۱۶۱۸ کسانو ته روغتیایی زده کړې ۷- ۸۴ کسانو ته له زیږیون وړاندې لارښوونې او ۴۸ کسانو ته له زیږون وروسته لارښوونې ۸- ۲۸ کسانو ته د کورنۍ د تنظیم په اړه معلومات ورکړل شوی دی. د افغانی سرې میاشتې ټولنې د لوګرولایتی څانګې ریس ښاغلی مولوی نصرت له ثابت کلینیک څخه لیدنه وکړه! دوشنبه د روان 1444 هـ ق کال د رمضان میاشتې په 18 مه نیټه د افغانی سرې میاشتې ټولنې د مرکزی سوېل لویدیځ زون اړوند لوګر ولایتی څانګې رئیس ښاغلی مولوی نصرت لوګر ولایت کې د خوښۍ ولسوالۍ اړونده د مهاجرینو ښارګوټی کې د افغانی سرې میاشتې ټولنې له ثابت کلینیک څخه نظارت وکړ، او د کلینیک پرسونل ته یې لا ښه خدمت او پرسونل ته یې د حاضرۍ پابندۍ په اړه سپارښته وکړه. یادونې وړ ده، یاد روغتیایی کلینیک په روانه میاشت کې 960 ناروغان معاینه کړی،95 نفره واکسین شوی،50 نفره پانسمان شوی او 1268 نفرو ته روغتیایی تبلیغات شوی دی. افغانی سرې میاشتې ټولنې د کتلوی معافیت فرعی کلینیک د پکتیکا ولایت خوشامند ولسوالۍ کې خلکو ته روغتیایی خدمتونه وړاندې کوی د افغانی سرې میاشتې ټولنې د مرکزی سویل لویځ زون اړوند پکتیا ولایت سرې میاشتې د کتلوی معافیت فرعی کلینیک د پکتیکا ولایت لرې پرته خوشامند ولسوالۍ مختلفو کلیو کې ناروغانو او ناروغ لرونکو ته وړیا روغتیایی خدمتونه وړاندې کوی. یاد ټیم د روان ۲۰۲۳ کال March میاشت کې په مجموعی ډول ۱۱۶۱ تنو ته روغتیایی خدمتونه وړاندې کړی چې، ۶۹۸ OPD ناروغان معاینه او تداوی، له زېږون مخکې (ANC) ۴۴ ناروغان، له زېږون وروسته (PNC) ۱۶ تنه، نورمال زېږون ۶ ناروغانې، کورنۍ تنظیم ۵۷ تنه او همدارنګه ۳۴۰ تنو ته پولیو، تیتانوس، پنځه ګونی او … واکسین تطبیق شوی دی. مرکزی سویل لویدیځ زون ریاست کې اداری ناسته ترسره شوه ! نن یکشنبه د روان ۱۴۴۴ سپوږمیز کال د رمضان المبارک د میاشتې په ۱۸ مه نیټه د مرکزی سویل لوېدیځ زون رئیس ښاغلی مولوی الیاس خېل "ناصری" تر مشرۍ لاندې د زون اړوند بېلابېلو څانګو د مدیرانو په ګډون اداری ناسته د زون د جلساتو په تالار کې تر سره شوه . غونډه د قاری شریف الله شهید زاده له لوری د قرآنکریم د څو مبارکو آیاتونو په تلاوت سره پیل شوه.ورپسې د مرکزی سویل لوېدیځ زون رئیس ښاغلی مولوی الیاس خېل "ناصری" ګډونوالو ته ښه راغلاست او وایه . نوموړی د خپلو خبرو په ترڅ کې کارکوونکی په خپلو ورځنیو چارو کې پر اخلاص وهڅول نوموړی همدا راز کارکوونکو ته سپارښتنه وکړه چې په کاری چوکاټ کې تل یو له بل سره همکار اوسی او د نورو په کارونو کې د مدیریت له خبرتیا پرته له مداخلې او تشبث څخه ځان وساتو . د ناستې په جریان کې بیلابیلو مدیریتونو ته لارښونه وشوه چې خپلو اړوندو ولایتی مدیرانو سره ښه همغږی ولری او د راپورونو په چمتو کولو او توحیدولو کې له بشپړې ځیرکتیا او وخت سره کار واخستل شی .ښاغلی مولوی الیاس خیل ناصری د افغانی سرې میاشتې د رهبرۍ سپارښتنې د رضاکارانو د کړنو او د پیا دمیدان ورګو ولایت دسری میاستی ریاست ددعوت او ارشاد مدیر مولوی قدرت الله عباس هره ورځ دنماینګۍ ټولوکارمندانوته دپلان مطابق درس ورکوی ! نن دیکشنبه د۱۴۴۴ ه ق کال د رمضان المبارک دمیاشتی پر ۱۸ مه نیټه د روان دعوت په لړۍ کې دروژې مبارکې فواید او همدارنګه دامام اعظیم رحمت الله دتقوانیکو اخلاقو په مورد حاضرینو ته مفصل او همه جانبه معلومات ورکړل او دنماینده کارکونکی دی ته وهڅول تر څو پدی مبارکه میاشت طاعتونه اوصدیقی ورکړی او ناسته ددوعایی په ویلو سره پای ته ورسیده۔ خوست ولایت سرې میاشتې ریاست کې د دعوت ارشاد مدیر مولوی محمود ( عزام) له لوری دتل په څېر دینی ناسته ترسره شوه نن ورځ دوشنبه د روان 1444 کال د رمضان المبارک میاشتې په 19 نیټه د تېرو ورځو په دوام د خوست ولایت سرې میاشتې ریاست اړوند د دعوت ارشاد مدیرښاغلی مولوی محمود(عزام) له لوری د روژی مبارکی میاشتی له لومړی نیټې څحه تر نن تاریخ پوری د سهار له نهو بجو نیولی تر سهار تر لسو بجو پوری د قرانکریم د ترجمه اداری کارمندانو ته وړاندی کوی او همدا شان په دی راونه اوونۍ کې د روژی د مبارکې میاشتې فضایل د ماسپښین له خوا۳۰ دقیقو لپاره د څانګې کارمندانو اصلاحی بیانونه ترسره کوی.د څانګې کارمندان هم د یادو درسونو له جریان د خوښی ترڅنګ په پوره توجه سره درسونه لولی . او د پاک خدای ج څخه د مغفرت دوغاګانی کوی د خوست ولایت د سرې میاشتې ریاست کې اداری غونډه تر سره شوه! نن دو شنبه د روان 1444 سپوږمیزکال د رمضان المبارک پر ۱۹ مه نېټه د خوست ولایت د سرې میاشتې رئیس ښاغلی مفتی زین العابدین "سنان" تر مشرۍ لاندې اداری غونډه دایره شوه ، د غونډې پیل د تل په څیر د قرآن کریم د څو مبارکو آیتونو په تلاوت سره وشو ، ورپسې د خوست ولایت د سرې میاشتې رئیس ښاغلی مفتی زین العابدین "سنان" کارکوونکو ته په حاضرۍ پابندی، په وخت تللو راتللو، له یو او بل سره په همکاری کولو، همدا شان یو بل ته په اخترام قایلیدو ټینګار وکړ. ښاغلی "سنان" همدا راز خپل منځ کې د چارو په ښه ډول همغږی کولو، له مراجعینو سره په ښه ډول چلند کولو ، د ادارې اصولو او قوانینو ته په ژمن پاتې کیدو هم خبرې وکړې.• یاده اداری جلسه د دعایه وایلو پای ته ورسېد . د پکتیکا ولایت سرې میاشتې ریاست کې د دعوت او ارشاد مدیریت ورځنیو ناستو په جریان نن دوشنبه د روان ۱۴۴۴ کال د رمضان المبارک میاشتې ۱۹مه نیټه د تېرو ورځو په دوام پکتیکا ولایت سرې میاشتې ریاست کې کارمندانو ته د دعوت ارشاد مدیر ښاغلی صابر محمد روحانی لخوا د ۳۰ دقیقو لپاره دینی مسایل بیان شول.نن ورځ هم د پلان سره سم د دعوت او ارشاد مدیر له لوری کفاره، د کفارې لپاره شرایط او د کفارې بیان په تفصیل سره بیان شول. د یادونې وړ ده چې یادې ناستې هره ورځ ماسپښین د څانګې ټولو کارمندانو ته دایریږی. نیټه د افغانی سرې میاشتې ټولنې لخوا په پکتیا ولایت روحانی بابا ولسوالی نیکنام کلی کې روغتیایی کلنیک ته د دوه جریبه ځمکې د تثبیت، براورد او قانونی اسنادو د طی مراحل چارې روانې دی! د افغانی سرې میاشتې ټولنې د عالی مقام ، د جنوب غرب مرکزی زون رئیس مولوی الیاس خیل "ناصری " په هدایت او پکتیا سرې میاشتې د نمایندګی رئیس مفتی غلام سرور " ابو احمد " په شتون کې د افغانی سرې میاشتې ټولنې د املاکو د ریاست ، حقوقی چارو ریاست او روغتیای چارو ریاست څخه راغلی پلاوی او پکتیا سرې میاشتې د نمایندګی کارمندانو لخوا د پکتیا ولایت روحانی بابا ولسوالی نیکنام کلی کې د روغتیایی کلینیک د اعمار لپاره د دوه جریبه وقف شوې ځمکې د تثبیت، براورد او قانونی اسنادو د طی مراحل چارې روانې دی . د افغانی سرې میاشتې ټولنې د لوګر ولایتی څانګې د نشراتو مدیر له لورې د لوګر او کابل سرک ترڅنګ د کلنګار سیمه کې د فرعی کلینیک د ادرس لوحه نصب کړه یادونې وړده، یاده لوحه ترافیکی پیښه کې خراب شوی ده. د غزنی ولایت سرې میاشتې ریاست کې د دعوت او ارشاد مدیریت له لوری د ورځنیو ناستو جریان. نن چهار شنبه د روان ۱۴۴۴ کال د رمضان المبارک میاشتې ۲۱ مه نیټه دغزنی سرې میاشتې د دعوت ارشاد مدیر مولوی عبدالباری "احمدی" له خوا ټولو کارکوونکو ته د تیرې یوې اونۍ په جریان کې د روژې مبارکې فوائد بیان شول. نوموړی پرون سه شنبه او نن چهار شنبه هم د پلان سره سم د اعتکاف او لیل القدر د مبارکې شپې په فضاېلو مفصل بیانونه وکړل. د یادونې وړ ده چې یادې ناستې هره ورځ د ماسپښین له لمانځه د څانګې ټولو کارمندانو ته ۳۰ دقیقو لپاره دایریږی. د پکتیکا ولایت سرې میاشتې ریاست کې د دعوت او ارشاد مدیریت ورځنیو ناستو په جریان نن چهارشنبه د روان ۱۴۴۴ کال د رمضان المبارک میاشتې ۲۱مه نیټه د تېرو ورځو په دوام پکتیکا ولایت سرې میاشتې ریاست کې کارمندانو ته د دعوت ارشاد مدیر ښاغلی صابر محمد روحانی لخوا د ۳۰ دقیقو لپاره دینی مسایل بیان شول.-نن ورځ هم د پلان سره سم د دعوت او ارشاد مدیر له لوری قضا، د کفارې احکام او کفارې حالات په تفصیل سره بیان شول.د یادونې وړ ده چې یادې ناستې هره ورځ ماسپښین د څانګې ټولو کارمندانو ته دایریږی.باید وویل شی چې یاد درسونه هره ورځ د څانګې ټولو کارمندان په دقت او پوره علاقه سره تعقیبوی. افغانی سرې میاشتې له لورې پکتیکا ولایت گیان ولسوالۍکی زلزلې پیښې زیانمنو ته 50 کورونو جوړولو پروژه پرانیستل شوه: نن پنج شنبه د روان 1444 کال د رمضان المبارک میاشتې په دوه ویشتمه ۲۲ مه نیټه د افغانی سرې میاشتې ټولنې عمومی رئیس ښاغلی مولوی مطیع الحق خالص په هدایت د سرې میاشتې مرکزی سویل لویدیځ زون رئیس محترم مولوی الیاس خیل (ناصری) ، د پکتیکا څانګې رئیس محترم مولوی عارف الله حامد، په افغانستان کی د ترکیې سرې میاشتې رئیس محترم فرید احمد (ضیاء) او ورسره مل پلاوی، د زون او یادې څانګې یو شمیر کارکوونکو ، د ساحې رضاکارانو، حکومتی چارواکو ، مخورو ، قومی سپین ږیرو او ولسی خلکو په شتون کی د پکتیکا ولایت گیان ولسوالې د پنځوس زلزله ځپلو کورنیو ته د کورونو جوړولو پروژه رسما پرانستل شوه. میدان وردګ د روژې میاشتې ۲۲مه، د میدان وردګو ولایت د سرې میاشتې کرځنده روغتیایی ټیم د بند چک ولسوالۍ د امبوخاک په کلی، د نرخ ولسوالۍ د سرکی په کلی او د سیداباد ولسوالۍ په کمه ابدره کې لاندې روغتیایی خدمتونه ترسره کړی دی: ۱- د ۱۰۷۰ کسانو معاینه او تداوی ۲- د ۱۲۰ کسانو واکسین ۳- د ۱۷۰ کسانو لپاره د کورنۍ تنظیم معلومات ۴- د ۱۷۰۰ کسانو لپاره روغتیایی زده کړې ۵- د ۵۰ کسانو پانسمان ترسره کړی دی، د یادولو وړ ده چې د سرې میاشتې له دې بشرپال خدمت څخه د سیمې خلک خوښ دی او د نورو مرستو غوښتنه کوی. نیټه ۱۴۴۴کال دروژی دمیاشتی ۲۴ مه! دمیدان وردګو ولایت د سرې میاشتې دریاست مربوط د سیداباد په ولسوالی کی دسری میاشتی ثابت کلینک درمضان میاشتی په بهیر کی لاندی صحی خدمتونه کړی دی ۱- معاینه او تداوی ۱۵۵۷ کسان ۲- فانسمان ۲۵۶ کسان ۳- واکسین ۲۸۳ کسان ۴- لادت نرمال ۵ کسان ۵- تعلیمات صحی ۱۶۱۸ کسان ۶- سوی تغذی موادو پرګرام په ۱۴ دحمل د ۱۴۰۲تاریخ باندی شروع شوی چې تر اوسه یې د مریضانو ارقام له مونږه سره نه دی شریک شو ۱۴۴۴ هـ ق کال د رمضان المبارک میاشتې ۲۴ مه نیټه! د غزنی ولایت خوګیاڼی ولسوالۍ ګرځنده روغتیایی ټېم د افغانی سرې میاشتې یو له هغو ګرځنده روغتیایی ټېمونو څخه ګڼل کیږی چې په وړیا ډول د هغو بیوزله افغان وګړو روغتیا پالنه کوی چې په لرې پرتو سیمو کې روغتیایی مرکزونو ته لاس رسۍ نلری یاد ټېم د روانې رمضان المبارک میاشتې په اوږدو کې د خوګیانی ولسوالۍ په مختلفو سیمو کې ، تر دا مهاله د (468) ناروغانو کتنه کړې، (8) ټپیانو ته لازم خدمات او پانسمان ترسره کړۍ او (41) تنو ته زرقیات او د نرسنګ لازم خدمتونه ترسره کړی دی.د یاد ګرځنده روغتیایی ټېم ښځینه داکترې له لوری هم (81) تنو مېرمنو ته د نسایی او ولادی په برخه کې وړیا خدمتونه ترسره شوی دی.دوی همدا راز د یادې مودې په ترڅ کې (1675) تنو ته روغتیایی زده کړې هم ورکړل شوی دید یادونې وړ ده چې یاد ټېم لاهم د خوګیانی ولسوالۍ په ګل سرخ کلی کې په وړیا ډول د افغان وګړو په روغتیا پالنه بوخت دی. افغانی سرې میاشتې ټولنې د خوست ولایتی څانګې رئیس ښاغلی مفتی زین العابدین( سنان) له خصارک کلینیک دکارمندانو دکړنو څخه لیدنه وکړه! نن شنبه 1444 هـ ق کال د رمضان میاشتې په 24مه نیټه د افغانی سرې میاشتې ټولنې د مرکزی سوېل لویدیځ زون اړوند خوست ولایتی څانګې رئیس ښاغلی مفتی زین العابدین ( سنان) او د صحی کلینیکونو سوپرویزر ډاکټر عیرت ( بهیر) د نادر شاه کوټ ولسوالی اړوند د خصارک کلینیک څخه لیدنه وکړه، په یاده لیدنه کې یې د یاد کلینیک له پرسونل ستونزو د اوریدو تر څنګ د کلینیک پرسونل ته د لا ښه خدمت سپارښتنی ، او له ناروغانو سره یې د ښه چلند کولو ټینګار وکړ. تر څو عام ولس د افغانی سرې میاشتې فعالیتونو څخه برخمن شی. د یادونې وړ ده، چې د یاد روغتیایی کلینیک په روانه میاشت کې 1450 ناروغان معاینه کړی،46 نفره واکسین شوی، او 615نفرو ته روغتیایی تبلیغات شوی دی. یټه د۱۴۴۴ کال دروژی دمبارکی میاشتی څلورویشتمه دمیدان وردګو ولایت د سری میاشتی دارشاد او دعوت مدیر مولوی صاحب قدرت الله عباس هره روځ مطابق درالیږل شوی پلان دنماینده ګی کارمندانو او خداماتی پرسونل ته دروژی دګټو نیکو کارونو صبر او حوصلی او دموضوع مهم ټکی دوزخ یو ترس ناکه ځای دی په دوزخ کی ددوزخیانو حالات او خواراک په مورد دقران کریم او دپیغمبر ( ص) دمبارکو احادثو په ړنا کی مفصل او همه جانبه معلومات ورکړل شول او یاده ناسته ددوعایی په ویلو پای ته ورسیده . د خوست ولایت سرې میاشتې د ځوانانو په روزنیز او ښوونیز کلوب کې فارع 95 نفره زده کوونکی ته تصدیق پاڼی وویشل شوی . د روان ۱۴۴۴ هـ ق کال د رمضان المبارک میاشتې په 26 مه نیټه د افغانی سرې میاشتې مرکزی سوېل لویدیځ زون اړوند خوست ولایتی څانګې د ځوانانو په ښوونیز او روزنیز کلوپ کې له درېو برخو څخه 95 زده کوونکو ته چې 75 زده کوونکی یې د انګلیسی برخی څخه 10 زده کوونکی یې د کمپیوټر او 11 زده کوونکی یې د اسلامیاتو په برخو کې خپل کتابونه ختم او نوموړیو زده کوونکو ته تصدیق پاڼی وویشل شویعونډه د قاری صیب سید محمد(سعادت) له لوری د قرآن عظیم الشان د څو مبارکو ایتونو په تلاوت سره پیل شوه ورپسی د خوست ولایت د سرې میاشتې ریاست رېئس مفتی زین العابدین ( سنان) هر اړخیزه وینا وکړه او هم یې له استاذانو مننه وکړه چې په سختو خالاتو کې د د ښوونیز کلوب زده کوونکی ندی خیر کړې او خپلو زده کړو ته پر وخت ځانونه خاضر کړی. ورپسی د خوست ولایت د سرې میاشتې د دعوت ارشاد مدیر مولوی صیب محمود(عزام) او د ساتنی او خوندیتوب مدیر او استاذانو په خپل وار د عونډی ګډونوالو ته وینا وکړه او استاذان یې په ټولنه کې کلیدی عناصر وبالل .په اخېر کې یادو 95 فارع شویو زده کوونکو ته تصدیق پاڼی وویشل شوی او عونډه د دوعا په ویلو پای ته ورسیده . د میدان وردګو ولایت د سرې میاشتې ځوانانو او رضاکارانو کلوپ د رضاکارانو لخوا د ښار پاک ساتلو په موخه کمپاین ترسره شو! دوشنبه د روان ١٤٤٤ هق کال د رمضان المبارکد میاشتې په ٢٦ مه نیټه د میدان وردګو ولایت د ځوانانو کلوپ کې د رضاکارانو لخوا (زموږ ښار زموږ کور ) شعار لاندی د ښار پاک ساتلو په موخه کمپاین ترسره شو. دغه کمپاین کې رضاکارانو فعاله برخه واخیسته او د ښار د مختلفو ځایونو د پاکولو ترڅنګ یې ښاریانو او د سیمې دوکاندارنو ته د خپل ښار او چاپیریال پاک ستایلو په پار عامه پوهاوی ورکړ ، ترڅو هر اوسېدونکی د خپل ښار او چاپیریال په پاک ساتلو کې خپله وجیبه اداء کړﺉ . د پکتیا ولایت سرې میاشتې اړوند ثابت روغتیایی کلېنیک څخه لیدنه تر سره شوه! یکشنبه د روان 1444 سپوږمیز کال د رمضان المبارک د میاشتې پر ۲۵ مه نیټه د پکتیا ولایتی څانګې رئیس ښاغلی مفتی غلام سرور 《ابو احمد》 او د مرکزی دفتر څخه راغلی هیئت چه د روغتیایی د ادویې د کیفت کنترول مدیر د املاکو مدیر او حقوقی چارو مدیر د پکتیا ولایت سرې میاشتې اړوند ثابت روغتیایی کلنیک ټول پرسونل سره وکتل په یاده لیدنه کې ښاغلی مفتی ابو احمد د کلېنیک د آمر او پرسونل څخه ددوی اړوند نظریات او ستونزې چه د ثابت کلنیک اړوند وې لکه د دوا لپاره د ګدام نشتون او د ښځینه انتظار ځای نشتوالی ستونزه واوریدې او له ټولو ځانګو څخه یې لیدنه وکړه او د یادو ستونزو د حل په موخه یې ژمنه وکړه چه له اړونده مقاماتو سره به یې شریکې کړی .نوموړی همدا راز په حاضرۍ پابندی، پر وخت د راپور ورکړه، د ناروغانو سره په ښه چلند کولو ټینګار وکړ.یاد کلینیک د روان 1444کال د شعبان د میاشتې په درشل کې ټولټال(1070) تنو ته په بیلابیلو برخو کې روغتیایی خدمات تر سره کړی چې له دې جملې څخه د (843) ناروغانو کتنه کړې، (51) ټپیانو ته لازم خدمات او پانسمان ترسره کړی ، 33 تنو ته زرقیات ترسره کړی دی، (65) تنو مېرمنو ته په (ANC او PNC) برخو کې خدمات ترسره کړی او (78) تنو ته روغتیایی زده کړې هم ورکړې دی. د پکتیا ولایت سرې میاشتې نمایندګی ریاست کې د مرستون او جنوب غرب مرکزی زون ریاست ته د ځمکې وقف لپاره د مرکز ګردیز مربوط حلیم قلعه له مشرانو سره غونډه تر سره شوه! یکشنبه د روان 1444 سپوږمیز کال د رمضان المبارک د میاشتې پر ۲۵ مه نیټه د جنوب غرب مرکزی زون رئیس ښاغلی مولوی الیاس خیل ناصری له هدایت سره سم د پکتیا ولایتی څانګې رئیس ښاغلی مفتی غلام سرور 《ابو احمد》 او د مرکزی دفتر څخه راغلی هیئت چه د املاکو ولایتی مدیر ښاغلی مرسلین پټان ، د حقوقی چارو مدیر مفتی صیب شیرزاد او د روغتیایی چارو مدیر ډاکټر عرفات الله د پکتیا ولایت سرې میاشتې د نمایندګی ریاست کې د جنوب غرب مرکزی زون د ریاست او مرستون لپاره افغانی سرې میاشتې ټولنې ته د د ځمکې د وقف کولو په اړه غونډه تر سره شوه په غونډه کې د پکتیا سرې میاشتې نمایندګی رئیس ابو احمد د مرکز ګردیز مربوط حلیم قلعه مشرانو ته ښه راغلاست وویه او زیاته یې کړه چه د حلیم قلعه اوسیدونکو پخوا هم د ثابت روغتیایی کلنیک د اعمار لپاره افغانی سرې میاشتې ټولنې ته ځمکه وقف کړې وه او ددوی لدې همکاری څخه یې مننه وکړه ورپسې له مرکز څخه د راغلی پلاوی د ولایتی املاکو مدیر ښاغلی مرسلین پټان او د حقوقی چارو مدیر مفتی صیب شیزاد په راتلونکی کې افغانی سرې میاشتې ټولنې ته د جنوب غرب مرکزی زون د ریاست او مرتستون لپاره د نورې ځمکې د وقف کولو په اړه توضیحات ورکړل چه د حلیم قلعه علمای کرامو او مشرانو لخوا واوریدل شول وروسته د حلیم قلعه یو تن مشر پدې اړه وخت وغوښت تر څو له کلیوالو سره پدې اړه خبرې وکړی څکه چه یاده ځمکه د ټول کلی مشترکه ده او بیا به د پکتیا سرې میاشتې د نمایندګی ریاست ته پدې اړه معلومات ورکړی. د خوست ولایت د سرې میاشتې ریاست کې د صحی کلینیکونو دامرینو سره میاشتنې غونډه تر سره شوه! نن سه شنبه د روان 1444 د رمضان المبارک پر 27 مه نېټه دخوست ولایت د سرې میاشتې رئیس ښاغلی مفتی زین العابدین "سنان" تر مشرۍ لاندې اداری غونډه دایره شوه ، د غونډې پیل د تل په څیر د قرآن کریم د څو مبارکو آیتونو په تلاوت سره پیل شوه ، ورپسې د خوست د سرې میاشتې رئیس ښاغلی مفتی زین العابدین "سنان" د صحی کلینکونو امرینو ته په حاضرۍ پابندی، په وخت تللو راتللو، له یو او بل سره په همکاری کولو، او په شریعت باندې د صورت او سیرت جوړولو ټینګار وکړ.ښاغلی "سنان" همدا راز خپل منځ کې د اداری چارو په ښه ډول همغږی کولو، له مراجعینو سره په ښه چلند کولو ، د ادارې اصولو او قوانینو ته په ژمن پاتې کیدو هم خبرې وکړې. د غونډې په پای کې د صحی کلینکونو امرینو د ستونزو په تړاو خبرې وکړﺉ او د حل غوښتنه یې وکړه. غزنی ولایت کې د افغانی سرې میاشتې ټولنې له خوا د سعودی عربستان مرسته شوې 66 کارتن خرما د ویش په موخه د 66 اړمنو کورنیو سروې پیل او پشپړه شوهنن چهارشنبه د روان 1444 هـ ق د رمضان المبارک میاشتې په 28مه نیټه د افغانی سرې میاشتې ټولنې مرکزی سوېل لویدیځ زون اړوند غزی ولایتی څانګې له لوری د یاد ولایت په مرکز کې د سعودی عرب مرسته شوې 66 کارتن خرما د 66 اړمنو او مستحقو کورنیو سروې د مرکزی سویل لویدیځ زون رئیس ښاغلی مولوی الیاس خیل "ناصری" په مستقیم هدایت د غزنی ولایتی څانګې رئیس محترم مولوی نورالهداء "شاکر" او یادې څانګې د ګډ ټیم شاملو کارمندانو په حضور کی پیل شوه چی همدا نن بشپړه شوه۔ دغه سروې چې د kobo collect پرمختللی کمپیوټری سیستم په واسطه ترسره کیږی، تر بشپړېدو وروسته به د سعودی عربستان مرسته شوې 66 کارتن خرما پر اړمنو او مستحقو کورنیو وویشل شی. دپکتیا ولایت کې د افغانی سرې میاشتې ټولنې له خوا د سعودی عربستان مرسته شوې 66 کارتن خرما د ویش په موخه د 66 اړمنو کورنیو سروې پیل او پشپړه شوه نن چهارشنبه د روان 1444 هـ ق د رمضان المبارک میاشتې په 28مه نیټه د افغانی سرې میاشتې ټولنې مرکزی سوېل لویدیځ زون اړوند پکتیا ولایتی څانګې له لوری د یاد ولایت په مرکز کې د سعودی عرب مرسته شوې 66 کارتن خرما د 66 اړمنو او مستحقو کورنیو سروې د مرکزی سویل لویدیځ زون رئیس ښاغلی مولوی الیاس خیل "ناصری" او د پکتیا ولایتی څانګې رئیس محترم مفتی غلام سرور "ابو احمد" او یادې څانګې د ګډ ټیم شاملو کارمندانو په حضور کی پیل شوه چی همدا نن بشپړه شوه۔ دغه سروې چې د kobo collect پرمختللی کمپیوټری سیستم په واسطه ترسره کیږی، تر بشپړېدو وروسته به د سعودی عربستان مرسته شوې 66 کارتن خرما پر اړمنو او مستحقو کورنیو وویشل شی. لوګر ولایت کې د افغانی سرې میاشتې ټولنې له خوا د سعودی عربستان مرسته شوې 66 کارتن خرما د ویش په موخه د 66 اړمنو کورنیو سروې پیل او بشپړه شوه! نن پنجشنبه د روان 1444 هـ ق د رمضان المبارک میاشتې په 29مه نیټه د افغانی سرې میاشتې ټولنې مرکزی سوېل لویدیځ زون اړوند لوګر ولایتی څانګې له لوری د یاد ولایت په مرکز بیلا بیلو کلیو کې د سعودی عربستان مرسته شوې 66 کارتن خرما د 66 اړمنو او بیوزلو کورنیو سروې د مرکزی سویل لویدیځ زون رئیس ښاغلی مولوی الیاس خیل "ناصری" په مستقیم هدایت د لوګر ولایتی څانګې رئیس محترم مولوی نصرت او یادې څانګې کارکوونکو په حضور کی پیل شوه او بشپړه شوه.دغه سروې چې د kobo collect پرمختللی کمپیوټری سیستم په واسطه ترسره کیږی، تر بشپړېدو وروسته به د سعودی عربستان مرسته شوې 66 کارتن خرما پر اړمنو او بیوزلو کورنیو وویشل شی. مننه ن پنجشنبه د روان 1444کال د رمضان المبارک میاشتې 29مه نیټه د پکتیکا ولایت جانی خیلو ولسوالۍ کې ګرځنده روغتیایی ټیم فعالیت دوام لرید پکتیکا ولایت سرې میاشتې اړوند دغه ټیم د یاد ولایت جانی خیلو ولسوالۍ کې بې وزله ناروغانو ته وړیا روغتیایی خدمات وړاندې کوی.یاد ټیم د 2023 کال د اپریل میاشتې له 1_ 20 مې نیټې پورې: Total OPD:2081 ANC: 42 PNC: 39 Family planing: 35 افغانی سره میاشت د هېواد په لرې پرتو هغو سیمو کې چې اوسېدونکی یې روغتیایی خدمتونو ته لاسرسۍ نه لری د ګرځنده او ثابت کلینیکونو په مرسته هماغه خلکو ته تر خپل کور او سیمې پورې په وړیا ډول روغتیایی خدمتونه رسوی. خوست ولایت کې د افغانی سرې میاشتې ټولنې له خوا د سعودی عربستان مرسته شوی 70 کارتنه خرما د ویش په موخه د 70 اړمنو کورنیو سروې پیل او پشپړه شوه نن پنج شنبه د روان 1444 هـ ق د رمضان المبارک میاشتې په 29 نیټه د افغانی سرې میاشتې ټولنې مرکزی سوېل لویدیځ زون اړوند خوست ولایتی څانګې له لوری د یاد ولایت په مرکز کې د سعودی عرب مرسته شوې 70 کارتنه خرما د 70 اړمنو او مستحقو کورنیو سروې د مرکزی سویل لویدیځ زون رئیس ښاغلی مولوی الیاس خیل "ناصری" او د خوست ولایتی څانګې رئیس محترم مفتی زین العابدین "سنان" او یادې څانګې د ګډ ټیم شاملو کارمندانو په حضور کی پیل شوه چی همدا نن بشپړه شوه۔دغه سروې چې د kobo collect پرمختللی کمپیوټری سیستم په واسطه ترسره کیږی، تر بشپړېدو وروسته به د سعودی عربستان مرسته شوې 70 کارتن خرما پر اړمنو او مستحقو کورنیو وویشل شی. لوګر ولایت کې د افغانی سرې میاشتې له لوری 66 اړمنو او بیوزله کورنیو سره د 66 کارتن خرما مرسته وشوه! نن پنجشنبه د روان 1444 سپوږمیز کال درمضان مبارکې میاشتې پر 29 مه او د 1402 لمریز کال د حمل یا وری پر 31 مه د افغانی سرې میاشتې مرکزی سوېل لویدیځ زون اړوند لوګر ولایتی څانګې له لوری د لوګر ولایت په مرکز کې 66 اړمنو او بیوزله کورنیو ته 66 کارتن خرما دغه مرسته د مرکزی سوېل لویدیځ زون رئیس ښاغلی مولوی الیاس خیل "ناصری" په مستقیم هدایت د لوګر سرې میاشتې رئیس ښاغلی مولوی "نصرت" او یادې څانګې یو شمېرکارکونکو او رضاکارانو په شتون کې ووېشل شوه.یاده مرسته چې د سعودی عربستان هېواد ملک سلمان خیریه بنسټ له لوری چمتو شوې وه پکې هرې کورنۍ ته یو کارتن خرما (شل کیلویی) شامل وو. پکتیا ولایت کې د افغانی سرې میاشتې له لوری 66 اړمنو او بیوزله کورنیو سره د 66 کارتن خرما مرسته وشوه! نن پنجشنبه د روان 1444 سپوږمیز کال درمضان مبارکې میاشتې پر 29 مه او د 1402 لمریز کال د حمل یا وری پر 31 مه د افغانی سرې میاشتې مرکزی سوېل لویدیځ زون اړوند پکتیا ولایتی څانګې له لوری د پکتیا ولایت په مرکز کې 66 اړمنو او بیوزله کورنیو ته 66 کارتن خرما دغه مرسته د مرکزی سوېل لویدیځ زون رئیس ښاغلی مولوی الیاس خیل "ناصری" او د پکتیا سرې میاشتې نمایندګی رئیس ښاغلی مفتی غلام سرور "ابو احمد " په هدایت ، مفتی حبیب الله"مختار " د پککتیا سرې میاشتې د ارشاد او دعوت مدیر او د یادې څانګې یو شمېرکارکونکو په شتون کې ووېشل شوه.یاده مرسته چې د سعودی عربستان هېواد ملک سلمان خیریه بنسټ له لوری چمتو شوې وه پکې هرې کورنۍ ته یو کارتن ۲۰ کیلو ګرامه خرما شامل وو. میدان وردګ ولایت کی دافغانی سری ماشتی لخوادسعودی عربستان مرسته شوی۶۶ کارتنو خرما اویشل شوه ! نن پنجشنبه دروان۱۴۴۴ هق کال دروژی دد میاشتیپه ۲۹ مه دافغانی سری میاشتی ټولنی مرکزی سویل لودیځ زون اړوند د میدان وردګ ولایتی څانګی له لوری دیادې څانګې په انګړ کی ۶۶ کارتنه خرما په ۶۶ بیوزله یتمانو بی توانه او اړمنو کورنیو ته سروې ېې ترسره شوی وه دمرکزی سویل لودیځ زون محترم ریس مولوی صاحب الیاس خیل ( ناصری) په مستقیم هدایت او دنماینده ګی دریس مولوی ٌصاحب عبدالقدوس عمر په همغژی دتوزیع ټیم رضاکاران او دخلکو په شتون کی وویشل شوه: دسری میاشتی له دغه کمک څخه خلکو خوښی سرګنده کړه او د نورو کومکونو غوښتنه ېې هم وکړه۔ غزنی ولایت کې د افغانی سرې میاشتې له لوری 66 غربت ځپلو او بی وزله کورنیو سره د 1.32 ټنه خرما مرسته وشوه! نن پنجشنبه د روان ۱۴۴۴ سپوږمیز کال درمضان مبارکې میاشتې پر ۲۹ مه او د ۱۴۰۲ لمریز کال د حمل یا کب پر ۳۱ مه د افغانی سرې میاشتې مرکزی سوېل لویدیځ زون اړوند غزنی ولایتی څانګې له لوری د غزنی ولایت په مرکز کې 66 غربت ځپلو او بی وزله کورنیو ته 1.32 ټنه خرما دغه مرسته د مرکزی سوېل لویدیځ زون رئیس ښاغلی مولوی الیاس خیل "ناصری" په مستقیم هدایت د غزنی سرې میاشتې رئیس ښاغلی مولوی نورالهداء "شاکر" او یادې څانګې یو شمېرکارکونکو او رضاکارانو په شتون کې ووېشل شوه. یاده مرسته چې د سعودی عربستان هېواد ملک سلمان خیریه بنسټ له لوری چمتو شوې وه پکې هرې کورنۍ ته یو کارتن خرما (شل کیلویی) شامل وو. د مرکزی سویل لویدیځ زون ریاست د ۱۴۴۴ هق کال د رمضان المبارک د میاشتې د خبرونو د نشر راپور ترتیب او صحت ده . په درنښت نوراغا صاحب زاده د زون د نشراتو لوی مدیر